OISHI เป๋าตุง! หลังรายได้เพิ่ม-รายจ่ายลดหนุน Q3 โตกว่า 4 เท่าตัว
OISHI เป๋าตุง! หลังรายได้เพิ่ม-รายจ่ายลดหนุน Q3 โตกว่า 4 เท่าตัว โดยงบฯ Q3/58 มีกำไรสุทธิ 184.39 ลบ. เพิ่มขึ้น 456% จากปีก่อนที่มีกำไร 33.14 ลบ. ขณะที่ งวด 9 เดือนมีกำไร 467.14 ลบ. เพิ่มขึ้น 101% จากปีก่อนที่มีกำไร 232.14 ลบ.
11 พ.ย. 2558

บริษัท โออิชิ กรุ๊ป จำกัด (มหาชน) หรือ OISHI รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 184.39 ล้านบาท หรือมีกำไรสุทธิ 0.98 บาทต่อหุ้น เพิ่มขึ้น 456% จากช่วงเดียวกันของปีก่อนที่มีกำไรสุทธิ 33.14 ล้านบาท หรือมีกำไรสุทธิ 0.18 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 467.14 ล้านบาท หรือ 2.49 บาทต่อหุ้น เพิ่มขึ้น 101% จากช่วงเดียวกันของปีก่อนที่มีกำไรสุทธิ 232.14 พันล้านบาท หรือ 1.24 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้นเป็นผลมาจากบริษัทมีรายได้จากการขายเพิ่มขึ้น และบริษัทสามารถควบคุมค่าใช้จ่ายในการขายได้ดีขึ้น หลังจากเน้นใช้มาตรการส่งเสริมการขายที่มีประสิทธิภาพและเหมาะสม อีกทั้ง ยังสอดคล้องกับกลยุทธ์ของบริษัทมากขึ้น